Zákupská pahorkatina

Zákupská pahorkatina je podcelok v severnej a severovýchodnej časti Ralskej pahorkatiny, ležiaca v okrese Česká Lípa a menšou severovýchodnou časťou aj v okrese Liberec v Libereckom kraji.

Charakteristika územia 
Je tvorená vrchnokriedovými kremíkovými, sčasti ílovitými a vápnitými pieskovcami, menej slieňovcami a vápnitými ílovcami, treťohornými vulkanitmi a pokryvmi štvrtohorných sedimentov. Zaberá pestrý štruktúrne denudačný povrch v povodí hornej a strednej Ploučnice, s vplyvmi neotektoniky najmä v okrajových častiach. Povrch je charakterizovaný rozsiahlymi štruktúrne denudačnými plošinami a zarovnanými povrchmi (pedimentmi), širokými údoliami svahových, menej subsekventných vodných tokov s riečnymi terasami. Miestami vznikli tvary zvetrávania a odnosu pieskovcov. Geomorfologickými dominantami sú početné rozsiahle neovulkanické hrče s kryogénnymi tvarmi. Vývoj georeliéfu určil vstup pleistocénneho kontinentálneho ľadovca.

Geomorfologické členenie 
Okrsok Zákupská pahorkatina (podľa triedenia J. Demka VIA-1B) patrí do celku Ralská pahorkatina. Ďalej sa člení na okrsky Cvikovská pahorkatina na severozápade, Českolipská kotlina na juhozápade, Podještědská pahorkatina na severovýchode a Kotelská vrchovina na juhovýchode. Pahorkatina susedí so sesterským podcelkom, Dokeskou pahorkatinou, a s celkami České středohoří na západe, Lužické hory na severe, Ještědsko-kozákovský hřbet na severovýchode, Jičínská pahorkatina a Jizerská tabule na juhovýchode.

Najvyššie vrcholy 
Najvyšším vrcholom Zákupskej pahorkatiny, poťažmo celej Českej tabule, je Ralsko ().

Zoznam kopcov od 500 metrov vyššie:
 Ralsko (696 m), Cvikovská pahorkatina, severovýchodne od mesta Mimoň
 Jezevčí vrch (665 m), Cvikovská pahorkatina, západne od obce Heřmanice v Podještědí
 Tlustec (591 m, Cvikovská pahorkatina, východne od obce Brniště
 Zelený vrch (Cvikov) (586 m), Cvikovská pahorkatina, severovýchodne pri obci Cvikov
 Mazova horka (569 m), Kotelská vrchovina, južne od mesta Světlá pod Ještědem
 Holubník (562 m), Podještědská pahorkatina, západne od Světlej pod Ještědem
 Ortel (554 m), Cvikovská pahorkatina, západne pri obci Lindava
 Ostrá horka (552 m), Kotelská vrchovina, juhozápadne pri Světlej pod Ještědem
 Tisový vrch (540 m), Cvikovská pahorkatina, neďaleko obce Svojkov
 Slavíček (535 m), Cvikovská pahorkatina, severne pri Svojkove
 Velký Jelení vrch (514 m), Kotelská vrchovina, južne od obce Hamr na Jezeře
 Stříbrník (507 m), Podještědská pahorkatina, južne od obce Žibřidice
 Jelínka (504 m), Kotelská vrchovina, severozápadne od obce Všelibice
 Činkův kopec (502 m), Kotelská vrchovina, juhozápadne od Světlej pod Ještědem
 Zábrdský kopec (501 m), Kotelská vrchovina, južne od mesta Osečná
 Malý Jelení vrch (500 m), Kotelská vrchovina, južne od Hamru na Jezeře
 Kostelní vrch (500 m), Podještědská pahorkatina, západne pri obci Jítrava

Chránené územia 
Do podcelku zasahujú CHKO Lužické hory a CHKO České středohoří. Je tu rad maloplošných chránených lokalít, napr. NPP Čertova zeď, PP Divadlo, PP Stříbrník, PP Široký kámen.

Sídla v okrsku 
Najväčším sídlom v okrsku je okresné mesto Česká Lípa. Ďalšie významné sídla, podľa ktorých sú tiež pomenované rôzne nižšie geomorfologické jednotky, sú Nový Bor, Jablonné v Podještědí, Stráž pod Ralskem, Mimoň, Ralsko, Zákupy, Osečná, Cvikov.

Fotogaléria vrchov a kopcov

Referencie

Pozri aj 
 Geomorfologické členenie Česka
 Zoznam vrchov a kopcov v okrese Česká Lípa

Iné projekty

Externé odkazy 
 Geomorfologické mapa na Mapy.nature.cz (J. Demek et al. 2006)
 Geomorfologické členenie Libereckého kraja (J. Demek et al. 1987) 
 Web Treking o členení oblastí

Zdroj 

 
Pahorkatiny v Česku
Geomorfologické okrsky v Česku
Okres Česká Lípa
Okres Liberec